Α4-188/96

Ψήφισμα σχετικά με κοινοτικό σχέδιο δράσης για τις ανανεώσιμες πηγές ενέργειας

Το Ευρωπαϊκό Κοινοβούλιο,

- έχοντας υπόψη τη Σύμβαση για το Κλίμα, που υπογράφηκε στο Ρίο ντε Ζανέιρο το 1992,

- έχοντας υπόψη τη Λευκή Βίβλο της Επιτροπής για την Ανάπτυξη, την Ανταγωνιστικότητα και την Απασχόληση (COM(93) 0700 - C3-0509/93),

- έχοντας υπόψη το ψήφισμα το Ευρωπαϊκού Κοινοβουλίου σχετικά με την προώθηση των ανανεώσιμων πηγών ενέργειας, της 19ης Ιανουαρίου 1993 ((ΕΕ C42 της 15.02.1993, σελ. 1)) καθώς και τη γνωμοδότησή του της 28ης Μαΐου 1993 σχετικά με πρόταση απόφασης του Συμβουλίου για την προώθηση των ανανεώσιμων πηγών ενέργειας στην Κοινότητα -πρόγραμμα ALTENER ((ΕΕ C176 της 28.06.1993, σελ. 216)),

- έχοντας υπόψη το ψήφισμά του της 10ης Οκτωβρίου 1995, σχετικά με την Πράσινη Βίβλο της Επιτροπής «Για μια ενεργειακή πολιτική της Ευρωπαϊκής Ένωσης» ((ΕΕ C 287 της 30.10.1995, σελ. 34)),

- έχοντας υπόψη το άρθρο 148 του Κανονισμού του,

- έχοντας υπόψη την έκθεση της Επιτροπής Έρευνας, Τεχνολογικής Ανάπτυξης και Ενέργειας της 4ης Ιουνίου 1996 (Α4-0188/96), το σχέδιο της οποίας εξέτασε και υποστήριξε εμπλουτίζοντάς το με ορισμένες ιδέες η Διεθνής Τράπεζα,

Α. λαμβάνοντας υπόψη ότι αναμένεται να αυξηθεί δραματικά η ζήτηση ενέργειας λόγω της μεγάλης δημογραφικής αύξησης και της ραγδαίας οικονομικής ανάπτυξης στις νέες βιομηχανικές χώρες και τις αναπτυσσόμενες χώρες,

Β. λαμβάνοντας υπόψη ότι πρέπει να τεθεί σε εφαρμογή ένα μοντέλο διαρκούς ανάπτυξης,

Γ. λαμβάνοντας υπόψη ότι πριν εξαντληθούν τα αποθέμετα των ορυκτών ενεργειακών πρώτων υλών θα έχει εξαντληθεί η δεκτικότητα της ατμόσφαιρας σε αέρια θερμοκηπίου, γεγονός που επιβάλλει την άσκηση προληπτικής πολιτικής για την προστασία του κλίματος,

Δ. λαμβάνοντας υπόψη ότι οι ανανεώσιμες πηγές ενέργειας που αντλούνται από φυσικούς πόρους είναι ανεξάντλητες σε ανθρώπινη χρονική κλίμακα, δεν επιβαρύνουν τη βιόσφαιρα με αέρια θερμοκηπίου, χαίρουν γενικής αποδοχής και μπορούν χωρίς σύνδεση σε δίκτυο να εφοδιάσουν με ενέργεια, κυρίως ηλιακή, το 50% του πληθυσμού της γης, που έως τώρα δεν έχει πρόσβαση σε δίκτυα παροχής ενέργειας,

Ε. λαμβάνοντας υπόψη ότι, συνεπώς, πρέπει να αυξηθεί το ποσοστό συμμετοχής των ανανεώσιμων πηγών ενέργειας στο ενεργειακό μίγμα των πρωτογενών πηγών ενέργειας,

ΣΤ. λαμβάνοντας υπόψη ότι η αγορά τεχνολογιών για την αξιοποίηση των ανανεώσιμων πηγών ενέργειας - όπως τονίζεται στη Λευκή Βίβλο για την Ανάπτυξη, την Ανταγωνιστικότητα και την Απασχόληση - είναι μια μελλοντική αγορά που θα αποτελέσει πεδίο έντονου ανταγωνισμού, και από αυτήν θα εξαρτηθεί η μοίρα μεγάλου αριθμού ευρωπαϊκών θέσεων εργασίας,

Ζ. λαμβάνοντας υπόψη ότι οι ανανεώσιμες πηγές ενέργειας μπορούν να χρησιμοποιούνται τόσο για την παραγωγή ρεύματος όσο και για την παραγωγή θερμότητας ή καυσίμων,

Η. λαμβάνοντας υπόψη ότι η τεχνολογία για την αξιοποίηση πολλών ανανεώσιμων πηγών ενέργειας είναι και διαθέσιμη και εφαρμόσιμη, και ότι το επόμενο βήμα πρέπει να είναι η εκμετάλλευση των σημαντικών σε πολλές περιπτώσεις δυνατοτήτων μείωσης του κόστους, με τη δημιουργία σταθερής ζήτησης, την επίδειξη και την εφαρμογή, και ότι πολλές μέθοδοι έχουν δοκιμασθεί στην Ευρώπη προς το σκοπό αυτό, όπως π.χ. η μέθοδος Full Cost Rates (Kostendeckende Vergόtung) στη Γερμανία,

Θ. λαμβάνοντας υπόψη ότι η ενεργειακή εξάρτηση της ΕΕ προβλέπεται να αυξηθεί από 50% που είναι σήμερα σε 70% έως το έτος 2020,

Ι. λαμβάνοντας υπόψη ότι η δέσμευση που ανέλαβε η Ευρωπαϊκή Ένωση στο πλαίσιο της Διάσκεψης του Ρίο για το Κλίμα το 1992, να φέρει έως το έτος 2000 τις εκπομπές CO2 στα επίπεδα του 1990, από ό,τι φαίνεται δεν θα καταστεί δυνατόν να τηρηθεί αν δεν καταβληθούν ιδιαίτερες προσπάθειες τόσο σε επίπεδο Ένωσης όσο και από τα κράτη μέλη,

ΙΑ. λαμβάνοντας υπόψη ότι τα μη τεχνικού χαρακτήρα εμπόδια συμβάλλουν σημαντικά στη μη ικανοποιητική πορεία των ανανεώσιμων πηγών ενέργειας στην αγορά,

ΙΒ. λαμβάνοντας υπόψη ότι η χρησιμοποίηση ανανεώσιμων πηγών ενέργειας και ιδιαίτερα της βιομάζας ή των μικρών υδροηλεκτρικών εργοστασίων, μπορεί να έχει θετικό οικονομικό αντίκτυπο στον πληθυσμό της υπαίθρου, και όσον αφορά την απασχόληση,

ΙΓ. λαμβάνοντας υπόψη ότι, στο πλαίσιο του ανταγωνισμού με τις παραδοσιακές ενέργειες, οι σημερινές τιμές των ανανεώσιμων πηγών ενέργειας είναι ανταγωνιστικές ως προς τις καθιερωμένες πηγές ενέργειας μόνο όπου υπάρχουν κατάλληλες συνθήκες[semigr ] δηλαδή, κυρίως για την παραγωγή θερμότητας από ηλιακή ακτινοβολία και βιομάζα, την απόκτηση καυσίμων από βιομάζα καθώς και την αποκεντρωμένη παραγωγή ρεύματος από ύδατα, άνεμο, φως και βιομάζα (επί του παρόντος 2,2 δισ. άτομα σε ολόκληρο τον κόσμο ζουν χωρίς την παραμικρή προοπτική σύνδεσης με κάποιο δίκτυο παροχής ηλεκτρικού ρεύματος και καταφεύγουν συνεπώς σε μεμονωμένες λύσεις),

1. θεωρεί ότι η Ευρωπαϊκή Ένωση πρέπει να θεσπίσει χωρίς αναβολή σχέδιο δράσης για την αξιοποίηση των ανανεώσιμων πηγών ενέργειας, όπως προτάθηκε ήδη το 1994 στη Διάσκεψη της Μαδρίτης για ένα «Σχέδιο μέτρων για τις ανανεώσιμες πηγές ενέργειας στην Ευρώπη»[semigr ]

2. ζητεί από την Επιτροπή να υποβάλει τέτοιο σχέδιο, λαμβάνοντας υπόψη τις παρατηρήσεις που ακολουθούν καθώς και την έκθεση της Επιτροπής Έρευνας, Τεχνολογικής Ανάπτυξης και Ενέργειας, το οποίο εκτός από την αναφορά στη νομική βάση να περιλαμβάνει επίσης προτάσεις για συγκεκριμένες ενέργειες της ΕΕ και να καλεί τα κράτη μέλη να υποβάλουν αντίστοιχες προτάσεις, στο πνεύμα του σεβασμού της αρχής της επικουρικότητας[semigr ]

3. ζητεί, όλα τα μέτρα της ΕΕ και των κρατών μελών να στρέφονται προς το στόχο της αύξησης κατά 15% του ποσοστού συμμετοχής των ανανεώσιμων πηγών ενέργειας στο πρωτογενές ενεργειακό μίγμα στην ΕΕ, έως το έτος 2010[semigr ] θεωρεί την αύξηση αυτή ως στρατηγικό στόχο της ενεργειακής και της οικονομικής πολιτικής, για την επίτευξη του οποίου η Κοινότητα και τα κράτη μέλη πρέπει να ασκήσουν μια αξιόπιστη πολιτική προώθησης στο πλαίσιο της οικονομίας της αγοράς, προκειμένου να δημιουργηθεί το κατάλληλο πλαίσιο πολιτικών, νομικών, και οικονομικών συνθηκών για την ανταγωνιστικότητα των ανανεώσιμων πηγών ενέργειας[semigr ]

4. ζητεί να πραγματοποιηθούν, στην Ευρωπαϊκή Ενωση και στα κράτη μέλη, αντικειμενικές αξιολογήσεις ως προς την εφαρμογή ή μη εφαρμογή των αποφάσεων της Διάσκεψης Κορυφής του Ρίο[semigr ]

5. καλεί την Επιτροπή να ενεργήσει ώστε να ενθαρρυνθούν οι περιφερειακές πρωτοβουλίες στον τομέα των Ανανεώσιμων Πηγών Ενέργειας, οι οποίες ενθαρρύνουν την αναζήτηση λύσεων σε περιφερειακό επίπεδο, αυξάνουν την απασχόληση σε περιφερειακό επίπεδο και μειώνουν την εξάρτηση των περιφερειών από τις εξωτερικές πηγές ενέργειας.

6. ζητεί, τα προγράμματα προώθησης της ΕΕ να συντονίζονται τόσο μεταξύ τους όσο και με τα μέτρα των κρατών μελών κατά τρόπο ώστε να καταστεί διαφανής η αποτελεσματικότητά τους στο πλαίσιο μιας πολιτικής της ΕΕ για την αξιοποίηση των ανανεώσιμων πηγών ενέργειας μέσω καινοτόμων ενεργειακών τεχνολογιών[semigr ]

7. καλεί την Επιτροπή να εφαρμόσει την τακτική του «ειδικού γραφείου» για την παροχή κάθε είδους πληροφοριών που αφορούν τις ανανεώσιμες πηγές ενέργειας, τη διάδοση και τις μεθόδους χρηματοδότησής τους. Θα πρέπει ιδιαίτερα να ενεργεί σε συντονισμό με τα κράτη μέλη και με τις περιφέρειες και να προσφέρει τις σχετικές συντονισμένες πληροφορίες μέσω του δικτύου Internet.

8. ζητεί από την Επιτροπή, να συνενώσει τις δραστηριότητες των διαφόρων Γενικών Διευθύνσεών της στον τομέα των ανανεώσιμων πηγών ενέργειας, μέσω μιας ειδικής μονάδας συντονισμού, προκειμένου να αποφεύγονται οι επικαλύψεις και να επιτυγχάνονται φαινόμενα συνεργίας[semigr ]

9. καλεί στο πλαίσιο αυτό την Επιτροπή να αναθέσει σε ανεξάρτητη εταιρεία συμβούλων την εκτίμηση των έως σήμερα επιτευχθέντων αποτελεσμάτων των δραστηριοτήτων της Ένωσης στον τομέα των ανανεώσιμων πηγών ενέργειας σε σχέση με τους χρησιμοποιηθέντες πόρους, από πλευράς οικονομικότητας, οικολογικότητας και λειτουργικότητας[semigr ]

10. ζητεί την αύξηση των κοινοτικών πιστώσεων για την προώθηση των ανανεώσιμων πηγών ενέργειας σε τουλάχιστον 840 εκατ. Ecu έως το 1998, ποσό που αντιστοιχεί στις πιστώσεις για την προώθηση της πυρηνικής σύντηξης[semigr ]

11. εμμένει στην άποψή του ότι πρέπει να καταβληθεί προσπάθεια για την αύξηση των πιστώσεων της ΕΕ για την εκπόνηση προγραμμάτων-πλαισίων Ερευνας και Ανάπτυξης με σκοπό τη μελέτη, την ανάπτυξη και την τεχνική εφαρμογή σχεδίων για τις ανανεώσιμες πηγές ενέργειας (προγράμματα JOULE, THERMIE, SAVE κλπ).

12. ζητεί από την Επιτροπή, στην ανακοίνωσή της σχετικά με το πρόγραμμα δράσης «Ανανεώσιμες ενέργειες» να αναφέρει ποιες επιπτώσεις θα είχε η υλοποίηση εκ μέρους της Ευρωπαϊκής Ένωσης και/ή των κρατών μελών, ενός ευρωπαϊκού προγράμματος "100.000 στεγών» έως το 2000, στο πλαίσιο του οποίου να καλύπτουν υψηλό ποσοστό του κόστους εγκατάστασης μικρών ιδιωτικών φωτοβολταϊκών μονάδων σε στέγες και προσόψεις[semigr ]

13. ζητεί, ιδιαίτερα, η αξιοποίηση των ανανεώσιμων πηγών ενέργειας να υλοποιηθεί σε συνεργασία με τρίτες χώρες, κατά τρόπο ώστε να καταστεί δυνατή μια κατανομή της προστιθέμενης αξίας μεταξύ των ευρωπαίων παραγωγών και των φορέων παροχής υπηρεσιών των συμμετεχουσών τρίτων χωρών[semigr ]

14. θεωρεί το γεγονός αυτό ως εξαιρετικά σημαντική στρατηγική για την υλοποίηση της μεσογειακής πολιτικής της Ένωσης και ζητεί να ληφθεί υπόψη το εν λόγω θέμα κατά την κατανομή των πόρων στο πρόγραμμα MEDA[semigr ]

15. θεωρεί απαραίτητο να ληφθεί επαρκώς υπόψη η χρησιμοποίηση των ανανεώσιμων πηγών ενέργειας στη συνεργασία με τα κράτη της Κεντρικής και Ανατολικής Ευρώπης - και στο πλαίσιο του PHARE και του TACIS[semigr ]

16. ζητεί να μελετηθούν οι δυνατότητες που προσφέρουν τα φορολογικά μέσα της ΕΕ ή των κρατών μελών για την προώθηση των ανανεώσιμων πηγών ενέργειας, με στόχο να δημιουργηθεί για κάθε τεχνολογία εφαρμογής η κατάλληλη σταθερή ζήτηση, η οποία θα επιτρέψει την ανάπτυξη νέων κατηγοριών προϊόντων και θα επιτρέψει έτσι τη μείωση του κόστους[semigr ]

17. καλεί την Επιτροπή να οργανώσει συστήματα για καλύτερη υποστήριξη των σχεδίων που αφορούν Ανανεώσιμες Πηγές Ενέργειας εκ μέρους των χρηματοδοτικών οργανισμών, όπως για παράδειγμα μέσω του συντονισμού των προτάσεων στο πλαίσιο ευρύτερων πακέτων προτάσεων, με σκοπό να καταρτίζονται προτάσεις διαστάσεων αρκετά μεγάλων, ώστε να εμφανίζονται πιο αποδοτικές στους χρηματοδοτικούς οργανισμούς.

18. ζητεί να εξασφαλιστεί η πρόσβαση των ανεξάρτητων παραγωγών ρεύματος παραγομένου από ανανεώσιμες πηγές ενέργειας στα δίκτυα ηλεκτροδότησης σε τιμές που να ενθαρρύνουν τη χρήση ανανεώσιμων πηγών ενέργειας ή τουλάχιστον να μην την θέτουν σε μειονεκτική θέση[semigr ]

19. ζητεί τη διεξαγωγή ανάλυσης των εμπειριών από την εφαρμογή των κρατικών και τοπικών κανόνων σε ό,τι αφορά την καταβολή ειδικών τελών από τους δημόσιους ηλεκτροπαραγωγούς φορείς για την τροφοδότηση του δικτύου με ρεύμα παραγόμενο αποκεντρωμένα (και μέσω του συστήματος Full Cost), και την υποβολή πρότασης για τη θέσπιση κανόνων σε επίπεδο κρατών μελών, οι οποίοι να λαμβάνουν υπόψη τα συμφέροντα των ενδιαφερομένων[semigr ]

20. ζητεί τη θέσπιση προτύπων σε ευρωπαϊκή κλίμακα για τα εμπορεύσιμα προϊόντα αξιοποίησης των ανανεώσιμων πηγών ενέργειας[semigr ] το ίδιο θα πρέπει να ισχύει και για τα πρότυπα στον τομέα της αποδοτικής χρησιμοποίησης της ενέργειας[semigr ]

21. θεωρεί αναγκαίο να συμπεριληφθεί στις τιμές της ενέργειας το εξωτερικό κόστος (περιβαλλοντικό κόστος ή κόστος οφειλόμενο στη χρήση επικίνδυνων τεχνολογιών) από την παραγωγή ενέργειας με συμβατικές μεθόδους, προκειμένου αφενός να επιτευχθεί μια κατανομή του κόστους με βάση την αρχή «ο ρυπαίνων πληρώνει» -π.χ. με ένα φόρο CO2/ενέργειας ή ένα σύστημα μεταβιβάσιμου πιστοποιητικού εκπομπών διοξειδίου του άνθρακα- και αφετέρου να καταστεί δυνατός ο υπολογισμός με βάση πραγματικές τιμές, που θα επιτρέψει την αύξηση της ανταγωνιστικότητας των ανανεώσιμων πηγών ενέργειας[semigr ]

22. ζητεί να αντιμετωπίζεται προνομιακά, από φορολογική άποψη, η κατανάλωση ενέργειας παραγόμενης από ανανεώσιμες πηγές ενέργειας[semigr ]

23. ζητεί από τα κράτη μέλη να λάβουν δεόντως υπόψη την αξιοποίηση των ανανεώσιμων πηγών ενέργειας, θεσπίζοντας κατάλληλες νομοθετικές διατάξεις που να μην περιλαμβάνουν διακρίσεις στους τομείς του σχεδιασμού κατασκευών, του αρχιτεκτονικού κανονισμού και της προστασίας του φυσικού τοπίου, καθώς και στους τομείς των έργων αρχιτέκτονα και μηχανικού[semigr ]

24. καλεί τα κράτη μέλη να βελτιώσουν την κατάρτιση, την εκπαίδευση και τη μετεκπαίδευση των αρχιτεκτόνων και των μηχανικών, και των συμμετεχόντων στον κλάδο εγκαταστάσεων, σε σχέση με τις δυνατότητες που προσφέρουν οι ανανεώσιμες πηγές ενέργειας[semigr ] η αμοιβαία αναγνώριση των διπλωμάτων πρέπει να εξαρτάται από την κατάρτιση στον τομέα των δυνατοτήτων αξιοποίησης των ανανεώσιμων πηγών ενέργειας[semigr ]

25. ζητεί τη λήψη πρόσθετων μέτρων για τη βελτίωση της ενημέρωσης του κοινού και των επενδυτών σχετικά με τις δυνατότητες των ανανεώσιμων πηγών ενέργειας, συμπεριλαμβανομένων των τεχνικών προώθησης του εμπορίου (μάρκετινγκ), τα οποία να συμβάλλουν στη διάδοσή τους[semigr ]

26. ζητεί από όλους τους δημόσιους φορείς δομικών κατασκευών να δώσουν το παράδειγμα στην αξιοποίηση των ανανεώσιμων πηγών ενέργειας, κυρίως με τη χρησιμοποίηση ηλιακής αρχιτεκτονικής για την παραγωγή θερμότητας και ρεύματος[semigr ] ιδιαίτερα τα κτήρια των θεσμικών οργάνων της Ευρωπαϊκής Ένωσης πρέπει να έχουν πρότυπο χαρακτήρα[semigr ]

27. ζητεί από την Επιτροπή να εντοπίσει τις σοβαρότερες περιπτώσεις διακρίσεων κατά της χρησιμοποίησης ανανεώσιμων πηγών ενέργειας στην Κοινότητα, και να υποβάλει προτάσεις για τη διόρθωση της κατάστασης[semigr ]

28. καλεί την Επιτροπή να δώσει ιδιαίτερη βαρύτητα στη χρήση οικονομικών και φιλοπεριβαλλοντικών μεθόδων παραγωγής ενέργειας από τη βιόμαζα, με ιδιαίτερη έμφαση στα συστήματα τοπικής συμπαραγωγής και στη χρήση βιολογικών καυσίμων για τα οχήματα.

29. καλεί την Επιτροπή να εξετάσει, με σκοπό την προαγωγή των Ανανεώσιμων Πηγών Ενέργειας, τη σκοπιμότητα της καθιέρωσης ενός ετήσιου ευρωπαϊκού βραβείου Ανανεώσιμων Πηγών Ενέργειας συνοδευόμενου από σημαντικό χρηματικό ποσόν.

30. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, και τις κυβερνήσεις των κρατών μελών.